section_heading: Povijest
paragraph_text: U kolovozu 2012. Tisak d.d. je preselio zgradu uprave i distributivni centar na novu adresu na Žitnjaku, Slavonska avenija 11a., u novi znatno veći i moderniji prostor koji zadovoljava sve potrebe vodećeg nacionalnog distributera tiskovina, duhanskih proizvoda, prepaid bonova i start paketa telekom operatera te ostalih proizvoda. Od 1. travnja 2019. Tisak počinje poslovati kao Tisak plus d.o.o. u sastavu Fortenova grupe nakon uspješno provedene Nagodbe vjerovnika u procesu izvanredne uprave Agrokora.